بیرلشگن ملتلر تشکیلاتی خوفسیزلیک کینگشی, طالبان نی عیال لرنینگ اجتماعی حیات گه اشتراکی نی چیکلاوچی قرار لری نی بیکار قیلیش گه چقیردی.
خوفسیزلیک کینگشی تامانیدن بیریلگن بیاناتده, طالبان نینگ عیال لرنینگ عالی بیلیم یورت لری گه باریش لری نی توخته تیب قویگن لیگی نینگ قتتیق قیغو گه سبب بولگن لیگی بیلدیریلدی.
افغانستانلیک قیزلرنینگ آلتینچی صنف دن سونگ مکتب گه باریش لری نینگ ممنوع قیلینگن قرار نینگ قاره لنگن بیاناتده, افغانستانده خاتین- قیز لرنینگ اجتماعی حیات گه تینگ اشتراک قیلیشی کیره ک ایکن لیگی معلوم قیلیندی.
کینگش, طالبان نی مکتب لر نی قیته آچیش گه چقیردی.
افغانستانده گی نادولت تشکیلات لر و خلق ارا موسسه لرده عیال لرنینگ ایشله شی نینگ ممنوعیتی نینگ بیکار قیلینیشی نی طلب ایتگن کینگش, اوشبو ممنوعیت نینگ خوددی شوو اولکه ده بشری یاردم لر گه تاثیر قالدیره دیگن لیگی نی بیلدیردی.
طالبان, 24- دسامبر کونی نادولت تشکیلات لری نینگ عیال پرسونل نی ایشله تیش نی ایکّینچی امر گه قدر ممنوع قیلینگن لیگی نی بیلدیرگن ایدی.
طالبان اوتکینچی حکومتی نینگ اقتصاد وزیرلیگی سوزچیسی عبدالرحمن حبیب, وزیرلیک نینگ اوشبو قرار نی اولکه ده گی برچه نادولت تشکیلات لر گه یوبارگن لیگی و خوددی شوو قرار نی تطبیق ایتیلیشی کیره ک ایکن لیگی نی معلوم قیلگن ایدی.
طالبان اوتکینچی حکومتی نینگ عالی تحصیل وزیرلیگی, 20- دسامبر کونی افغانستان ده گی برچه دولت و خصوصی عالی بیلیم یورت لری گه مکتوب یوباریب قیز باله لرنینگ اوقیش لری نینگ ایکّینچی امر گه قدر ممنوع قیلینگن لیگی نی بیلدیرگن ایدی.
هندوستان تایمز حکومت منبعلریدن آلگن خبرنی نشر قیلدی
افغانستانلیکلرگه اقامه بیریش یولینی آچیش اوچون کنگره نینگ قانون لایحه سینی تصدیقلب اوتکزیشی بوییچه چقیریق قیلدی
ایندی افغانستانلیکلر وطنسیز ایتیب حسابلنه دی و اولرگه یشیل پاسپورت بیریله دی
